Mansanilya (kamomile)

Ang kamomile o mansanilya (Ingles: chamomile o camomile; mula sa Griyego χαμαίμηλον, chamaimēlon) ay tumutukoy sa anuman at ilang magkakaibang mga uring kabilang sa pamilya ng mga mirasol (Asteraceae).

Mga dating katawagan
Tinawag itong mansanas ng lupa (mula sa Ingles na "ground apple") ng Sinaunang mga Griyego dahil sa amoy nito.  Tinawag naman itong maythen ng mga Anglo-Saksono, na isa sa siyam na mga banal na yerbang ibinigay sa mundo ng Diyos na si Woden.  Karaniwang kilala sa pangalan matricaria ang Alemang kamomile dahil sa isa itong yerbang hinekolohikal., pahina 47.

Gamit
Maaaring ihanda bilang tsaa ang bulaklak ng mansanilyang ito na nakapagpapahinahon ng daanan ng pagkain sa katawan, nakapagpapakalma ng damdamin at nakapagdurulot ng mahimbing na pagtulog.  Nagagamit din ito sa paggamot ng mga di-lubhang mga pangangati sa balat, katulad ng Matricaria recutita.  Bilang isang yerbang may katangiang panlunas, nakapagpapagaling din ito ng labis na pag-utot.

Mga uri
 Kamomileng Aleman o Mansanilyang Aleman (Matricaria recutita, o Matricaria chamomilla), karaniwang ginagawang yerbang tsaa.
 Romanong kamomile o Mansanilyang Romano (Chamaemelum nobile, o Anthemis nobilis), ang kamomileng "pambakuran".
 Mabahong kamomile o Mansanilyang mabaho (Anthemis cotula); kabilang ang ilang mga uri ng Anthemis.
 Kamomileng ligaw, Mansanilyang ligaw, o pinyang damo (Matricaria discoidea)

Pagtatanim
Mas tumutubo at lumalago ang mansanilyang ito sa maaraw o may-bahagyang silong na lugar, mamasa-masang pook, may liwanag, at lupaing napaglalagusan agad ng tubig na idinilig.  Hindi ito gaanong nagtatagal sa mga rehiyong tuyo at mainit (kaya't ginagamit na pamalit sa mga ito ang Cotula squalida sa ganitong uri ng mga pook).  Itinatanim ang mga buto sa maagang tag-sibol o huling panahon ng tag-lagas.  Kapag napayabong at tumatag na ang mga halaman, dadami ang mga ito at maaaring hatiin upang makakuha ng mga bagong pananim.

Tingnan din
Krisantemo

Mga sanggunian

Kategorya:Mansanilya
Kategorya:Angiosperms
Kategorya:Yerba
Kategorya:Asteraceae

br:Manzanilla
ca:Camamilla
de:Kamille
el:Χαμομήλι
en:Chamomile
es:Manzanilla
fr:Camomille
lt:Ramunė (reikšmės)
nl:Kamille
pl:Rumianek pospolity
pt:Camomila
ru:Ромашка (значения)
simple:Chamomile
uk:Ромашка (значення)
zh:洋甘菊